
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 30 

6 Φεβρουάριου 2004 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 36 

Ίδρυση και λειτουργία Κέντρων Τεχνολογικής Έρευνας 
(Κ.Τ.Ε.) Θεσσαλονίκης, Σερρών, Καβάλας και τροπο¬ 
ποίηση των Π.Δ. 306/1994, 143/2001, 214/2001 και 
352/2002. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Έχοντας υπόψη τις διατάξεις: 

α.Του άρθρου 11 παρ. 1,2και3τουΝ. 1771/1988 «Τρο¬ 
ποποίηση και συμπλήρωση του συστήματος εισαγωγής 
σπουδαστών στην Τριτοβάθμια Εκπαίδευση και άλλες 
διατάξεις» (Α’ 71). 

β. Του άρθρου 25 παρ. 1 εδαφ. β’, δ’, ε’ και στ’ του Ν. 
1514/1985 «Ανάπτυξη της επιστημονικής και τεχνολογι¬ 
κής έρευνας» (Α’ 13). 

γ. Του άρθρου 29 Ατού Ν.1558/1985 (Α' 137), όπως αυ¬ 
τό προσετέθη με το άρθρο 27 του Ν. 2081/1992 (Α’ 154) 
και τροποποιήθηκε με το άρθρο 1 παρ. 2 Α του Ν. 
2469/1997 (Α'38). 

δ. Του άρθρου 15 παρ.2 εδ. θ'του Ν. 2817/2000 (Α' 78). 

ε. Του άρθρου 22παρ. 3του Ν. 2362/1995 (Α’ 247). 

στ. Της 1065956/863/Α0006/15.7.2003 (Β' 985) κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

ζ. Της ΣΤ5/53/31.10.2001 (Β’ 1484) απόφασης του Πρω¬ 
θυπουργού και του Υπουργού Εθνικής Παιδείας και θρη¬ 
σκευμάτων «Καθορισμός αρμοδιοτήτων των Υφυπουργών 
του Υπουργείου Εθνικής Παιδείας και θρησκευμάτων». 

2. Τις γνώμες των Τεχνολογικών Εκπαιδευτικών Ιδρυμά¬ 
των: 

α. Τ.Ε.Ι. Θεσσαλονίκης (πρακτικό 1/22.6.2000): Ίδρυση 
Κέντρου Τεχνολογικής Έρευνας (Κ.Τ.Ε.) Θεσσαλονίκης 
με έδρα τη Θεσσαλονίκη συνδεδεμένου με το Τ.Ε.Ι. Θεσ¬ 
σαλονίκης. 

β. Τ.Ε.Ι. Σερρών (πρακτικό 20/4.12.2002): Ίδρυση Κέ¬ 
ντρου Τεχνολογικής Έρευνας Σερρών με έδρα τις Σέρ¬ 
ρες, συνδεδεμένου με το Τ.Ε.Ι. Σερρών. 

γ. Τ.Ε.Ι. Καβάλας (πρακτικό 5/12.9.2001): Ίδρυση Κέ¬ 
ντρου Τεχνολογικής Έρευνας Περιφέρειας Ανατολικής 
Μακεδονίας και Θράκης με έδρα την Καβάλα, συνδεδε- 
μένο με το Τ.Ε.Ι. Καβάλας. 

3. Το 54617/Ε5 έγγραφο του Υπουργού Εθνικής Παιδεί¬ 
ας και θρησκευμάτων προς τη Γραμματεία του Συμβου¬ 
λίου Τεχνολογικής Εκπαίδευσης και το γεγονός ότι πα¬ 


ρήλθε άπρακτη η προθεσμία που ορίζουν οι διατάξεις του 
άρθρου 33του Ν. 1404/1983 (Α’ 173). 

4. Τη γνώμη του Ινστιτούτου Τεχνολογικής Εκπαίδευσης 
(Πρακτικά Συνεδρίασης 13/12ης.7.2002 και 8/22.4.2003). 

5. Το γεγονός ότι από τις διατάξεις αυτού του διατάγ¬ 
ματος προκαλείται η ακόλουθη δαπάνη: 

Επί του κρατικού προϋπολογισμού: Δαπάνη ύψους 
15.000 ευρώ, για κάθε ιδρυόμενο Κ.Τ.Ε. κατά το πρώτο 
έτος λειτουργίας τους και συνολικά 45.000 ευρώ καθώς 
και 22.500 ευρώ για κάθε επόμενο οικονομικό έτος από 
την επιχορήγηση των εν λόγω Κέντρων. Η εν λόγω δαπά¬ 
νη θα καλύπτεται από τις πιστώσεις που θα εγγράφονται 
κατ’ έτος στον προϋπολογισμό του ΥΠ.Ε.Π.Θ. (ειδικό φο¬ 
ρέα Φ19-240 και τον ΚΑΕ 2489). 

Επί του Προϋπολογισμού των ΚΤΕ θεσ/νίκης, Σερρών 
και Καβάλας: Δαπάνη για την κάλυψη των εξόδων Οικο¬ 
νομικού ελέγχου των Κέντρων, που θα καλύπτεται από τις 
πιστώσεις των προϋπολογισμών εκάστου Κέντρου. 

6. Την 468/2003 γνωμοδότηση του Συμβουλίου της Επι¬ 
κράτειας, μετά από πρόταση του Υφυπουργού Οικονο¬ 
μίας και Οικονομικών και του Υφυπουργού Εθνικής Παι¬ 
δείας και θρησκευμάτων, αποφασίζουμε: 

Άρθρο 1 

Α. Ιδρύονται τα εξής Κέντρα Τεχνολογικής Έρευνας: 

1. Ιδρύεται Κέντρο Τεχνολογικής Έρευνας (Κ.Τ.Ε.) Θεσ¬ 
σαλονίκης με έδρα τη Θεσσαλονίκη, συνδεδεμένο με το 
Τ.Ε.Ι. Θεσσαλονίκης, στο οποίο υπάγονται οι ακόλουθοι Το¬ 
μείς Μεταφοράς Τεχνολογίας και'Ερευνας (ΤΟ.Μ.Τ.Ε.): 

α. Τεχνολογικών Εφαρμογών 
β. Υγείας, Πρόνοιας και Κοινωνικής Πολιτικής 
γ. Τεχνολογίας Τροφίμων και Διατροφής 
δ. Διοίκησης και Οικονομίας 
ε. Γεωπονικής Επιστήμης και Τεχνολογίας. 

2. Ιδρύεται Κέντρο Τεχνολογικής Έρευνας (Κ.Τ.Ε.) Σερ¬ 
ρών με έδρα τις Σέρρες, συνδεδεμένο με το Τ.Ε.Ι. Σερ¬ 
ρών, στο οποίο υπάγονται οι ακόλουθοι Τομείς Μεταφο¬ 
ράς Τεχνολογίας και Έρευνας (ΤΟ.Μ.Τ.Ε.): 

α. Σχεδιασμού και κατασκευής Μηχανολογικών Συστη¬ 
μάτων 

β. Σχεδιασμού και Κατασκευής Ενεργειακών Συστημάτων 
γ. Αρχιτεκτονικής Τεχνολογίας και Νέων Υλικών 
δ. Αντισεισμικής Τεχνολογίας 

ε. Οργάνωσης - Διοίκησης και Ανάπτυξης μέσω διαδι¬ 
κτύου 

στ. Περιφερειακής ανάπτυξης και απασχόλησης 
ζ. Πληροφορικής και Επικοινωνιών 

η. Γεωγραφικών Συστημάτων και Πληροφοριών. 

3. Ιδρύεται Κέντρο Τεχνολογικής Έρευνας (Κ.Τ.Ε.) Πε¬ 
ριφέρειας Ανατολικής Μακεδονίας και Θράκης με έδρα 
την Καβάλα, συνδεδεμένο με το Τ.Ε.Ι. Καβάλας, στο 
οποίο υπάγονται οι ακόλουθοι Τομείς Μεταφοράς Τεχνο¬ 
λογίας και Έρευνας (ΤΟ.Μ.ΤΈ.): 
α. Εφαρμογών Πληροφορικής 

β. Μελέτης - Σχεδιασμού, Παραγωγής και Προώθησης 
νέων προϊόντων 
γ. Τεχνολογίας Καυσίμων Υλών 
δ. Επιχειρησιακών Ερευνών 

ε. Ανάδειξης, προστασίας και αξιοποίησης Βιοτόπων 
στ. Τεχνολογίας Μαρμάρου 
ζ. Τεχνολογίας Ακτινοβολιών. 

Β. Τα παραπάνω Κέντρα Τεχνολογικής Έρευνας (Κ.Τ.Ε.) 
είναι Νομικά Πρόσωπα Ιδιωτικού Δικαίου (Ν.Π.Ι.Δ.) και αυ- 
τοδιοικούνται στα πλαίσια των άρθρων 11 και 12παράγρ. 1 
του Ν. 1771/1988, της κείμενης νομοθεσίας και του Εσωτε¬ 
ρικού Κανονισμού τους. 

Γ. Σκοπός των Κ.Τ.Ε. είναι η προαγωγή της τεχνολογι¬ 
κής έρευνας, η εφαρμογή των επιστημονικών και τεχνο¬ 
λογικών πορισμάτων για την επίλυση συγκεκριμένων 
προβλημάτων της παραγωγικής διαδικασίας, της κοινω¬ 
νικής και οικονομικής ανάπτυξης της περιφέρειάς τους, η 
βελτίωση των μεθόδων και παραγωγικών διαδικασιών με 
τις οποίες εξυπηρετούνται ανάγκες της περιφέρειας 
τους και κατ’ επέκταση της χώρας, η ανάπτυξη εφαρμο¬ 
γών και προϊόντων, η παροχή υπηρεσιών, καθώς και η 
υποστήριξη βιομηχανικών - βιοτεχνικών μονάδων. Όλες 
οι δραστηριότητες των Κ.Τ.Ε. εντάσσονται στο στρατηγι¬ 
κό σχεδίασμά των οικείων Ιδρυμάτων. 

Δ. Για την επίτευξη των πιο πάνω σκοπών τα Κέντρα Τε¬ 
χνολογικής Έρευνας (Κ.Τ.Ε.): 

ι. Διατηρούν αμφίδρομη σχέση με τις παραγωγικές μο¬ 
νάδες της περιοχής τους και τους οργανωμένους κλά¬ 
δους της οικονομίας της περιφέρειάς τους. 

ιι. Συνεργάζονται με τα αντίστοιχα Τ.Ε.Ι. μετά οποία είναι 
συνδεδεμένα και προωθούν την ανάπτυξη σχέσεων με άλ¬ 
λα Ιδρύματα, Κέντρα Ερευνών, Ακαδημαϊκά Ερευνητικά Ιν¬ 
στιτούτα κ.λ.π. της χώρας ή του εξωτερικού και με Υπουρ¬ 
γεία ή άλλους φορείς του δημόσιου ή ιδιωτικού τομέα. 

ιιι. Εκπονούν μελέτες καιεκτελούν συγκεκριμένα τεχνο¬ 
λογικά προγράμματα κατά παραγγελία τρίτων ή σε συ¬ 
νεργασία με τρίτους ή άλλα προγράμματα που εμπίπτουν 
στους σκοπούς τους. 

ιν. Επιμελούνται την οργάνωση και τη χρηματοδότηση 
ερευνητικών τεχνολογικών προγραμμάτων στην Ελλάδα 
και στο εξωτερικό, δημοσιεύσεων, εκδόσεων, σεμιναρίων 
και συνεδρίων. 

ν. Παράγουν τεχνολογικά προϊόντα και παρέχουν υπη¬ 
ρεσίες σχετικές με τα ερευνητικά- τεχνολογικά τους εν¬ 
διαφέροντα. 

νι. Αναπτύσσουν οποιαδήποτε άλλη δραστηριότητα συ¬ 
ναφή με τους σκοπούς τους. 

νιι. Προωθούν τη μεταφορά προηγμένης τεχνολογίας 
και τεχνογνωσίας. 

Άρθρο 2 

1. Τα Κ.Τ.Ε. εποπτεύονται από τον Υπουργό Εθνικής 
Παιδείας και Θρησκευμάτων. 

2. Η εποπτείατων Κ.Τ.Ε. από τον Υπουργό Εθνικής Παι¬ 
δείας και Θρησκευμάτων περιλαμβάνει οικονομικό και 
διαχειριστικό έλεγχο καθώς και διοικητικό έλεγχο σχετικά 
με τη νομιμότητα των πράξεων και ενεργειών των οργά¬ 
νων διοίκησης αυτών. 

3. Μέσα στους δύο (2) πρώτους μήνες κάθε έτους γίνε¬ 


ται ο ετήσιος τακτικός έλεγχος της οικονομικής διαχείρι- 
σηςτων Κ.Τ.Ε., όπως ειδικότερα ορίζεται στο άρθρο 8. Οι 
δαπάνες ελέγχου βαρύνουν τα Κ.Τ.Ε. 

Άρθρο 3 

1. Κάθε Κ.Τ.Ε. διευθύνεται από το Διευθυντή, που διορίζε¬ 
ται με απόφαση του Υπουργού Εθνικής Παιδείας και Θρη¬ 
σκευμάτων από πίνακα με ονόματα τριών (3) υποψηφίων, 
τον οποίο υποβάλλει στον Υπουργό το Συμβούλιο του οικεί¬ 
ου Τ.Ε.Ι. εντός 20 ημερών από την ημερομηνία που η θέση 
του Διευθυντή μένει κενή. Αν η προθεσμία παρέλθει άπρα¬ 
κτη, ο Υπουργός διορίζει ελευθέρωςτο Διευθυντή. 

Ο πίνακας υποψηφίων για την πρώτη πλήρωση της θέ- 
σηςτου Διευθυντή υποβάλλεται εντός 20 ημερών από την 
έναρξη ισχύος του παρόντος. 

2. Η θητεία του Διευθυντή είναι τριετής και μπορεί να 
ανανεώνεται ύστερα από εισήγηση του Συμβουλίου του 
οικείου Τ.Ε.Ι. 

3.0 Διευθυντής είναι Καθηγητής ή Αναπληρωτής καθη¬ 
γητής του οικείου Τ.Ε.Ι. με αξιόλογο ερευνητικό έργο σε 
έναν ή περισσότερους από τους τομείς δραστηριότητας 
του Κ.Τ.Ε. ή εμπειρία στη διοίκηση της έρευνας. 

4. Στα καθήκοντα και στις αρμοδιότητες του Διευθυντή, 
εκτός των όσων αναφέρονται σε άλλες διατάξεις του πα¬ 
ρόντος διατάγματος ή ανατίθενται σ’ αυτόν από τον Εσω¬ 
τερικό Κανονισμό του Κ.Τ.Ε., περιλαμβάνονται ιδιαίτερα 
και τα ακόλουθα: 

α. Εποπτεύειτο Κ.Τ.Ε. καιδιευθύνειόλεςτις υπηρεσίεςτου. 

β. Προεδρεύει και εισηγείται στις συνεδριάσειςτου Επι¬ 
στημονικού Γνωμοδοτικού Συμβουλίου (Ε.Γ.Σ.). 

γ. Φροντίζει γιατην εκτέλεση των αποφάσεωντου Ε.Γ.Σ. 

δ. Εκπροσωπεί το Κ.Τ.Ε. στα δικαστήρια και στις κάθε 
μορφής σχέσεις του με τους τρίτους. 

ε. Ασκεί όλες τις άλλες αρμοδιότητες σχετικά με τη δι¬ 
οίκηση του Κ.Τ.Ε. που δεν ανατίθενται σε άλλο όργανο 
από το παρόν διάταγμα ή από τον εσωτερικό κανονισμό 
του Κ.Τ.Ε. 

5. Εκτός από τα διοικητικά του καθήκοντα ο Διευθυντής 
μπορεί να έχει και ενεργό ερευνητική δραστηριότητα στο 
ίδιο Κ.Τ.Ε. 

6. α. Με απόφαση του Υπουργού Εθνικής Παιδείας και 
Θρησκευμάτων, μετά από πρόταση του Ε.Γ.Σ., διορίζεται 
και Αναπληρωτής Διευθυντής του Κ.Τ.Ε., ο οποίος: 

ι. Αναπληρώνει το Διευθυντή σε περίπτωση απουσίας ή 
κωλύματος του. 

ιι. Ασκεί άλλες αρμοδιότητες που του αναθέτει ο Διευ¬ 
θυντής για την υποβοήθηση του διοικητικού έργου του. 

β. Ως Αναπληρωτής Διευθυντής επιλέγεται ένα από τα 
μέλη του Ε.Γ.Σ. του Κ.Τ.Ε. 

γ. Η διάρκεια της θητείας του Αναπληρωτή Διευθυντή 
είναι διετής και μπορεί να ανανεώνεται. Ο πρώτος Ανα¬ 
πληρωτής Διευθυντής διορίζεται εντός 60 ημερών από τη 
συγκρότηση του πρώτου Ε.Γ.Σ. του Κ.Τ.Ε. 

Άρθρο 4 

1. Σε κάθε Κ.Τ.Ε. συνιστάται Επιστημονικό Γνωμοδοτικό 
Συμβούλιο (Ε.Γ.Σ.) το οποίο αποτελείται από το Διευθυ- 
ντήτου Κ.Τ.Ε., από τους Προϊσταμένους των Τομέων Με¬ 
ταφοράς - Τεχνολογίας και Έρευνας (ΤΟ.Μ.ΤΈ.) και από 
έναν ερευνητή- εκπρόσωπο από το Επιστημονικό Π ροσω- 
πικό (Ε.Π.) του οικείου Τ.Ε.Ι. 

2. Το Επιστημονικό Γ νωμοδοτικό Συμβούλιο έχει τις πα¬ 
ρακάτω αρμοδιότητες. 

α. Καταρτίζει, ανά διετία, το ερευνητικό και αναπτυξια¬ 
κό πρόγραμμα του Κ.Τ.Ε., το οποίο υποβάλλει στο Συμ¬ 
βούλιο του Τ.Ε.Ι. για έγκριση. 

β. Αποτιμά το ετήσιο ερευνητικό έργο του Κ.Τ.Ε. και 
υποβάλλει σχετική έκθεση στον Υπουργό Εθνικής Παιδεί¬ 
ας και θρησκευμάτων και στο Συμβούλιο του Τ.Ε.Ι. για 
ενημέρωση. 

γ. Εγκρίνει τον προϋπολογισμό, τον απολογισμό και τον 
ισολογισμό του Κ.Τ.Ε. 

δ. Καταρτίζει τον εσωτερικό κανονισμό λειτουργίας του 
Κ.Τ.Ε. και τον υποβάλλει για έγκριση στον Υπουργό Εθνι¬ 
κής Παιδείας και Θρησκευμάτων ύστερα από γνώμη του 
Συμβουλίου του Τ.Ε.Ι. 

ε. Έχειτην οικονομική διαχείριση του Κ.Τ.Ε. και αποφα¬ 
σίζει για το διορισμό προσωπικού με σύμβαση εργασίας 
ιδιωτικού δικαίου ορισμένου χρόνου. 

3. Η θητεία των μελών του Επιστημονικού Γνωμοδοτι- 
κού Συμβουλίου είναι τριετής και μπορεί να ανανεώνεται 
ύστερα από πρόταση του Συμβουλίου του Τ.Ε.Ι. 

4. Σε κάθε Τομέα προΐσταται μέλος του ερευνητικού 
προσωπικού του Τομέα, κατηγορίας Κύριου Ερευνητή ή 
Επίκουρου Ερευνητή. 

5. Ο Προϊστάμενος κάθε Τομέα διορίζεται με απόφαση 
του Διευθυντή του Κ.Τ.Ε., ύστερα από πρόταση του Συμ¬ 
βουλίου του οικείου Τ.Ε.Ι. 

6. Τα καθήκοντα του Προϊσταμένου κάθε Τομέα είναι 
ανάλογα με αυτά του Διευθυντή του Κ.Τ.Ε., όσον αφορά 
τη λειτουργία του Τομέα και αναλύονται ειδικότερα στον 
εσωτερικό κανονισμό. 

Άρθρο 5 

Το Προσωπικότων Κ.Τ.Ε. διακρίνεται σε ερευνητικό, τε¬ 
χνικό και διοικητικό-βοηθητικό. 

Α. Ερευνητικό προσωπικό 

α. Το ερευνητικό προσωπικό είναι εξειδικευμένο σε 
έναν ή περισσότερους τομείς δραστηριότητας του Κ.Τ.Ε. 
και εντάσσεται στις παρακάτω κατηγορίες: 

ι. Κύριου Ερευνητή: για την οποία απαιτείται ο ερευνη¬ 
τής να έχει ακαδημαϊκά προσόντα αντίστοιχα με αυτά της 
τακτικής θέσης Καθηγητή ή Αναπληρωτή Καθηγητή 
Τ.Ε.Ι., συγγραφικό και ερευνητικό έργο σε περιοχές δρα¬ 
στηριότητας του Κ.Τ.Ε. και εμπειρία στην αυτοδύναμη 
ανάπτυξη και υλοποίηση χρηματοδοτουμένων ερευνητι¬ 
κών έργων και προγραμμάτων. 

ιι. Επίκουρου Ερευνητή: για την οποία απαιτείται ο 
ερευνητής να έχει ακαδημαϊκά προσόντα αντίστοιχα με 
αυτά της τακτικής θέσης του Επίκουρου Καθηγητή Τ.Ε.Ι. 
και επιπλέον να έχει τεκμηριωμένη ικανότητα εκτέλεσης 
ερευνητικού έργου. 

ιιι. Συνεργάτη Ερευνητή: για την οποία απαιτείται ο ερευ¬ 
νητής να έχει πτυχίο Ανώτατης Εκπαίδευσης και μεταπτυ¬ 
χιακό τίτλο με τεκμηριωμένη ικανότητα για υπεύθυνη εκτέ¬ 
λεση μίας φάσης ή ενός τμήματος ερευνητικού έργου. 

ιν. Επισκέπτη Ερευνητή: που αντιστοιχεί σε μία από τις 
παραπάνω κατηγορίες ερευνητικού προσωπικού με τα 
αντίστοιχα προσόντα. Ο Επισκέπτης Ερευνητής μπορεί 
να είναι και αλλοδαπός. Η πρόσληψη και η σχέση εργα¬ 
σίας του Επισκέπτη Ερευνητή καθορίζονται κατά περί¬ 
πτωση με απόφαση του Ε.Γ.Σ. και σύμφωνα με τις κείμε¬ 
νες διατάξεις. 

β. Η πρόσληψη του ερευνητικού προσωπικού των κατη¬ 
γοριών ι, ιι, ιιι γίνεται με σύμβαση ιδιωτικού δικαίου ορι¬ 
σμένου χρόνου διάρκειας μέχρι τριών (3) ετών ύστερα 
από κρίση του Ε.Γ.Σ., με δυνατότητα ανανέωσης, χωρίς 
προκήρυξη, μέχρι δύο (2) ακόμη έτη. 

γ. Η προκήρυξη για την πλήρωση των θέσεων ερευνητι¬ 
κού προσωπικού, στην οποία ορίζονται οι βαθμίδες των 
προς πλήρωση θέσεων και η διάρκεια της σύμβασης εργα¬ 
σίας γίνεται με απόφαση του Ε.Γ.Σ., ύστερα από πρόταση 


του Προϊσταμένου του αντίστοιχου Ερευνητικού Τομέα Τε¬ 
χνολογίας και δημοσιεύεται δύο τουλάχιστον φορές σε δύο 
ημερήσιες εφημερίδες της Αθήνας, μία της Θεσσαλονίκης 
και σε μία εφημερίδα της έδρας εκάστου Κ.Τ.Ε. 

δ. Μέχρι να συγκροτηθεί το Ε.Γ.Σ. η πρόσληψη μπορεί 
να γίνει με απόφαση του Διευθυντή ύστερα από γνώμη 
του Συμβουλίου εκάστου Τ.Ε.Ι., χωρίς προκήρυξη, με 
σύμβαση μέχρι δύο ετών. 

ε. Μέλη Ε.Π.τωνΤ.Ε.Ι. καιΔ.Ε.Π.τωνΑ.Ε.Ι. μπορούν με¬ 
τά από αίτησή τους να ενταχθούν στα μέλη του ερευνητι¬ 
κού προσωπικού των Κ.Τ.Ε. σύμφωνα με τις διατάξεις του 
άρθρου 11 παράγραφοι 4 και 5 του Ν. 1771/1988. 

στ. Σε πρώτη εφαρμογή και μέχρι να συγκροτηθεί το 
Ε.Γ.Σ., μέλη Ε.Π.των οικείων Τ.Ε.Ι. μπορούν να ενταχθούν 
μερικώς ή ολικώς στα μέλη του ερευνητικού προσωπικού 
των Κ.Τ.Ε. μετά από γνώμη του Συμβουλίου των Τ.Ε.Ι. και 
απόφαση των Διευθυντών των Κ.Τ.Ε. 

ζ. Για τα μέλη του Ε.Π.τωνΤ.Ε.Ι. καιΔ.Ε.Π.τωνΑ.Ε.Ι. που 
συμμετέχουν σε ερευνητικά προγράμματα των Κέντρων 
ισχύουν οι διατάξεις της παρ. 6 του άρθρου 2 του Ν. 
2188/1994 (ΑΊ8). 

Β. Τεχνικό και διοικητικό - βοηθητικό προσωπικό, 
α. Γιατην εκτέλεση ειδικών επιστημονικών και τεχνικών 
εργασιών υποδομής και λειτουργίας των Κ.Τ.Ε., την υπο¬ 
στήριξη της έρευνας και τη στελέχωση διοικητικών και οι¬ 
κονομικών υπηρεσιών μπορεί ύστερα από προκήρυξη 
που δημοσιεύεται στις εφημερίδες της έδρας των οικείων 
Κ.Τ.Ε. και απόφαση των οικείων Ε.Γ.Σ., να προσλαμβάνε¬ 
ται το απαραίτητο τεχνικό, διοικητικό και βοηθητικό προ¬ 
σωπικό με σύμβαση εργασίας ιδιωτικού δικαίου ορισμέ¬ 
νου χρόνου, που δεν μπορεί να μετατραπεί σε σύμβαση 
αορίστου χρόνου. Στη σύμβαση ορίζονται και οι καταβαλ¬ 
λόμενες μηνιαίες αποδοχές, το ύψος των οποίων καθορί¬ 
ζεται κατά περίπτωση από το οικείο Ε.Γ.Σ. ύστερα από ει¬ 
σήγηση του Διευθυντή του οικείου Κ.Τ.Ε. 

β. Για το τεχνικό και διοικητικό - βοηθητικό προσωπικό 
κάθε Κ.Τ.Ε. και σε ό,τι αφορά τις υποχρεώσεις, δικαιώμα¬ 
τα, πειθαρχικό δίκαιο, λύση σύμβασης εργασίας και εν γέ- 
νει θέματα που το αφορούν, εφαρμόζονται οι οικείες δια¬ 
τάξεις του εσωτερικού κανονισμού. 

Άρθρο 6 

1. Οι πόροι των Κ.Τ.Ε. προέρχονται από: 
α. Επιχορηγήσεις από τον τακτικό προϋπολογισμό και 
τον προϋπολογισμό Δημοσίων Επενδύσεων του Υπουρ¬ 
γείου Εθνικής Παιδείας και Θρησκευμάτων (ΥΠ.Ε.Π.Θ.) 
για την αρχική ή κατά περίπτωση κάλυψη εξόδων λει¬ 
τουργίας τους και των δαπανών μόνιμης υποδομής σε 
εγκαταστάσεις και εξοπλισμό. 

β. Επιχορηγήσεις από το Υπουργείο Ανάπτυξης ή και 
άλλα Υπουργεία με τους όρους, τις προϋποθέσεις και τις 
διαδικασίες που προβλέπονται στις εκάστοτε ισχύουσες 
διατάξεις. 

γ. Έσοδα από την εκτέλεση ερευνητικών έργων για λο¬ 
γαριασμό τρίτων (δημοσίων υπηρεσιών, διεθνών και μη 
οργανισμών, Ν.Π.Ι.Δ., ιδιωτών κ.λπ.), τη διάθεση τεχνολο¬ 
γικών προϊόντων, την παροχή εξειδικευμένων υπηρεσιών 
καθώς και τυχόν συμμετοχή σε επιχειρήσεις του άρθρου 
3, παρ. 5του Ν. 1514/1985. 

δ. Ειδικές προσφορές και χρηματοδοτήσεις από δημό¬ 
σιες επιχειρήσεις, άλλους φορείς, ιδιωτικές επιχειρήσεις 
ή ιδιώτες, Ταμεία της Ευρωπαϊκής Ένωσης, άλλους Διε¬ 
θνείς Οργανισμούς κ.λ.π. 

ε. Έσοδα από την εκμετάλλευση διπλωμάτων ευρεσιτε¬ 
χνίας και γενικά αμοιβές απάτην εκμετάλλευση πνευματικής 
ιδιοκτησίας, τεχνογνωσίας, σημάτων, συμβουλών κ.λ.π. 

στ. Εισπράξεις από την εκμετάλλευση της περιουσίας 
τους, στις οποίες περιλαμβάνονται και οι εισπράξεις από 
εκδόσεις, καθώς και από την παραχώρηση της χρήσης 
εξοπλισμού και αιθουσών συνεδρίων. 

ζ. Δωρεές, κληρονομιές, κληροδοσίες και άλλες παρο¬ 
χές τρίτων. 

η. Επιχορηγήσεις από άλλες πηγές. 

θ. Κάθε είδους δάνεια. 

2. Τα Κ.Τ.Ε. απαλλάσσονται απάτην καταβολή δασμών, 
φόρων και τελών οποιοσδήποτε φύσης για τα εισαγόμε- 
να από αυτά ερευνητικά όργανα, εξαρτήματάτους ή άλ¬ 
λα υλικά εξοπλισμού που είναι αναγκαία για την εκπλή¬ 
ρωση του προορισμού τους, κατά το άρθρο 23 παρ. 4 του 
Ν. 1514/1985. 

Άρθρο 7 

1. Τα έσοδατων Κ.Τ.Ε., από οποιαδήποτε πηγή και αν προ¬ 
έρχονται, κατατίθενται σε ιδιαίτερο λογαριασμό Τραπέζης. 
Η ανάληψη, διάθεση ή πραγματοποίηση οποιοσδήποτε δα¬ 
πάνης από το λογαριασμό αυτό γίνεται με ειδική έγγραφη 
εντολή του Διευθυντή εκάστου Κ.Τ.Ε. η του αναπληρωτή 
του, σύμφωνα με τον εγκεκριμένο προϋπολογισμό. 

2. Οι προμήθειες αναλώσιμων ή μη υλικών, οργάνων, 
μηχανημάτων, επίπλων και σκευών, εργαστηριακού εξο¬ 
πλισμού και βιβλίων ή η δωρεάν παραχώρηση στα αντί¬ 
στοιχα Τ.Ε.Ι. τέτοιων ειδών, όταν δεν είναι πλέον απαραί¬ 
τητα στα Κ.Τ.Ε., καθώς επίσης οι μισθώσεις ακινήτων, με¬ 
ταφορικών μέσων και εργαστηριακού ή μηχανικού 
εξοπλισμού και η εκτέλεση εργασιών που είναι αναγκαίες 
για την εκτέλεση των ερευνητικών προγραμμάτων, πραγ¬ 
ματοποιούνται με απόφαση του Διευθυντή εκάστου 
Κ.Τ.Ε. ύστερα από εισήγηση εκάστου Ε.Γ.Σ. Για τα παρα¬ 
πάνω και για είδη μέχρι του ποσού των 1.000 ευρώ δεν 
απαιτείται υποχρεωτικά και εισήγηση του οικείου Ε.Γ.Σ., 
εκτός αν πρόκειται για δωρεά στα Τ. Ε. I., οπότε χρειάζεται 
πάντοτε εισήγηση του οικείου Ε.Γ.Σ. 

Άρθρο 8 

1. Ο οικονομικός και διαχειριστικός έλεγχος των Κ.Τ.Ε. 
γίνεται από δύο ορκωτούς λογιστές που ορίζονται με 
απόφαση του οικείου Ε.Γ.Σ. από πίνακα δέκα ορκωτών λο¬ 
γιστών, που καταρτίζεται από το Διοικητικό Συμβούλιο 
του Σώματος των Ορκωτών Δογιστών μετά από αίτηση 
του Διευθυντή εκάστου Κ.Τ.Ε. Ο τακτικός έλεγχος της οι¬ 
κονομικής διαχείρισης των Κ.Τ.Ε. γίνεται κάθε χρόνο και 
οι δαπάνες του ελέγχου βαρύνουν τα Κ.Τ.Ε. 

2.0 έλεγχος των δαπανών ενεργείται με βάση τα πρωτό¬ 
τυπα δικαιολογητικά, δηλαδή τα σχετικά τιμολόγια και απο¬ 
δείξεις των προμηθευτών ή τα δελτία παροχής υπηρεσιών. 

3. Το διαχειριστικό έτος των Κ.Τ.Ε. συμπίπτει με το ημε¬ 
ρολογιακό έτος. Το πρώτο διαχειριστικό έτος αρχίζει την 
ημέρα της δημοσίευσης του παρόντος στην Εφημερίδα 
της Κυβερνήσεως. 

4. Οι Ορκωτοί Δογιστές που ασκούν τον τακτικό έλεγχο 
της οικονομικής διαχείρισης εκάστου Κ.Τ.Ε. υποβάλλουν 
μέχρι το τέλος Ιουνίου κάθε έτους έκθεση για τη διαχείριση 
και τον απολογισμό του διαχειριστικού έτους που έληξε. Οι 
εκθέσεις υποβάλλονται στον Υπουργό Εθνικής Παιδείας και 
Θρησκευμάτων, στο Ε.Γ.Σ. και στο Διευθυντή εκάστου 


Κ.Τ.Ε., στο Συμβούλιο εκάστου Τ.Ε.Ι. καθώς και σε όλους 
τους φορείς που επιχορήγησαν με οποιοδήποτε τρόπο τα 
Κ.Τ.Ε., κατά το ελεγχόμενο χρονικό διάστημα. 

5. Ο Υπουργός Εθνικής Παιδείας και Θρησκευμάτων 
αλλά και το Συμβούλιο των Τ.Ε.Ι. δύνανται να ζητήσουν 
οποτεδήποτε έκτακτο έλεγχο της οικονομικής διαχείρι¬ 
σης των Κ.Τ.Ε. 

Άρθρο 9 

Η εσωτερική διάρθρωση, τα θέματα του προσωπικού 
και κάθε άλλη λεπτομέρεια λειτουργίας των Κ.Τ.Ε. που 
δεν καλύπτεται από τις διατάξεις του παρόντος Διατάγ¬ 
ματος καθορίζονται από τον εσωτερικό κανονισμό εκά¬ 
στου Κ.Τ.Ε., ο οποίος εκδίδεται με απόφαση του Υπουρ¬ 
γού Εθνικής Παιδείας και Θρησκευμάτων μετά από από¬ 
φαση του οικείου Επιστημονικού Γνωμοδοτικού Συμ¬ 
βουλίου εκάστου Κ.Τ.Ε. Αν παρέλθει άπρακτη η προθε¬ 
σμία που τάσσει ο Υπουργός για την υποβολή πρότασης, 
ο εσωτερικός κανονισμός εκδίδεται και χωρίς την πρότα¬ 
ση αυτή. 

Άρθρο 10 

1. Σε περίπτωση διάλυσης των Κ.Τ.Ε., η εκκαθάριση 
εκτελείται από το ΥΠ.Ε.Π.Θ. σύμφωνα με τις ισχύουσες 
διατάξεις, ύστερα από απόφαση του Υπουργού Εθνικής 
Παιδείας και Θρησκευμάτων. Η περιουσία του Νομικού 
Προσώπου περιέρχεται, με ίδια απόφαση, στα οικεία 
Τ.Ε.Ι. με τα οποία είναι συνδεδεμένα τα Κ.Τ.Ε. και σε φο¬ 
ρείς του δημοσίου. 

2. Το εδ. γ της παρ. 6 του άρθρου 3 των Π.Δ. 306/1994 
«Ίδρυση και λειτουργία Κέντρου Τεχνολογικής Έρευνας 
(Κ.Τ.Ε.) Δυτ. Μακεδονίας» (Α' 163), 143/2001 «Ίδρυση και 
λειτουργία Κέντρων Τεχνολογικής Έρευνας (Κ.Τ.Ε.) Θεσ¬ 
σαλίας, Κρήτης, Πειραιά και Νήσων, Πελοποννήσου» 
(ΑΊ23), 214/2001 «Ίδρυση και λειτουργία Κέντρου Τε¬ 
χνολογικής Έρευνας(Κ.ΤΈ,) Ηπείρου και Ιονίων Νήσων» 
(ΑΊ 67) και 352/2002. 

«Αντικατάσταση του Π.Δ. 233/1990 «Ίδρυση και λει¬ 
τουργία Κέντρου Τεχνολογικής Έρευνας (Κ.Τ.Ε.) στην 
Πάτρα (Α' 90)» (Α'291) αντικαθίσταται ως εξής: 

Η διάρκεια της θητείας του Αναπληρωτή Διευθυντή εί¬ 
ναι διετής και μπορεί να ανανεώνεται. Ο πρώτος Αναπλη¬ 
ρωτής Διευθυντής διορίζεται εντός 60 ημερών από τη συ¬ 
γκρότηση του πρώτου ΕΓΣτου Κ.Τ.Ε.» 

Άρθρο 11 

Η ισχύς αυτού του Διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Φεβρουάριου 2004 

